

**Plán práce ŠKD na školský rok 2020/ 2021**

**Plán práce schválený na zasadnutí MZ ŠKD dňa 24. 8. 2020.**

Obsah

[**1.Analýza výchovno-vzdelávacej činnosti v školskom roku 2019/2020** 3](#_Toc49065358)

[**2. Pedagogicko-organizačné zabezpečenie ŠKD v školskom roku 2020/2021** 5](#_Toc49065359)

[**3. Hlavné úlohy a ciele činnosti ŠKD pre školský rok 2020/2021** 6](#_Toc49065360)

[**4. Realizácia hlavných úloh v jednotlivých oblastiach výchovy:** 7](#_Toc49065361)

[**5. Úlohy MZ ŠKD vyplývajúce z POP na šk. rok 2020/2021** 9](#_Toc49065362)

[**6. Celoklubové aktivity v ŠKD** 10](#_Toc49065363)

[**7. Dokumentácia v ŠKD** 12](#_Toc49065364)

[**8. Spolupráca ŠKD** 13](#_Toc49065365)

[**9. Plán zasadnutí MZ ŠKD:** 14](#_Toc49065366)

# **1.Analýza výchovno-vzdelávacej činnosti v školskom roku 2019/2020**

V školskom roku 2019/2020 pracovalo na škole 9 oddelení ŠKD s počtom detí 219.Všetky vychovávateľky pracovali podľa plánu práce, ktorý vychádzal z požiadaviek plánu práce ŠKD a výchovného programu. Jednotlivé úlohy vychádzali z POP MŠ SR pre šk. rok 2019/2020 a plánu práce školy a boli plnené v stanovených termínoch, okrem spoločných aktivít v období prerušenia vyučovania.

Prioritou činnosti ŠKD je relaxácia a aktívny pohyb, preto sme sa vo výchovno-vzdelávacej a záujmovej činnosti venovali rôznorodým aktivitám a odstraňovali zaťaženie detí, využívajúc pritom rôzne metódy a formy práce. Počas celého roka boli priebežne plnené úlohy pre všetky vychovávateľky, ako tematická výzdoba tried a školy, úprava areálu školy, spolupráca pri organizácii akcií.

V rámci jednotlivých oblastí výchovy sa v ŠKD uskutočňovali rôzne aktivity, ktorými sme podporili rozvoj:

* Čitateľskej gramotnosti – formovaním kladného vzťahu detí ku knihe, čítanie s porozumením.
* Prírodovednej gramotnosti – viedli sme deti k pozitívnemu vzťahu k prírode, ochrane životného
* Zdravého životného štýlu a telesnej zdatnosti – posilňovali sme výchovu k zdravému spôsobu života, venovali pozornosť prevencii užívania návykových látok, prevencii obezity.
* Finančnej gramotnosti – Abeceda peňazí – hravou formou sme sa snažili deťom priblížiť peniaze, ich význam a použitie.
* Prevenčná činnosť – besedy na tému vzťahy v kolektíve- šikanovanie, drogy a toxikománia.

Od 12. 3. 2020 bolo vyučovanie na školách prerušené. Vychovávateľky počas Home Office pracovali s deťmi spoločne s učiteľkami rôznymi dostupnými formami a metódami práce. Takmer všetky aktivity plánu práce boli plnené priebežne počas II. polroku aj napriek sťaženým podmienkam práce. Z dôvodu prerušenia vyučovania neboli uskutočnené spoločné podujatia ŠKD: Talentmánia, Zábavné popoludnie k MDD, Kreslenie na chodník, Kamarátka kolobežka.

V zložitej situácii aj vychovávateľky museli prispôsobiť plnenie úloh výchovno-vzdelávacieho plánu možnostiam, ktoré poskytuje Home Office. Našim cieľom bolo čo najviac pomáhať pri práci učiteľom, no zároveň sa venovať i deťom a rodičom pri zvládaní voľného času detí, ktorým chýbala škola i kamaráti. Inšpiratívne aktivity od vychovávateliek pomáhali deťom pri opakovaní, upevňovaní učiva, ale i na zábavu detí v domácom prostredí. Úlohy plánu práce a jednotlivých oblastí výchovy sme sa snažili plniť hlavne rôznymi formami rozhovorov, slovných hier, didaktických hier a zábavných činností, aby sme nezaťažovali rodičov prácou pre ŠKD.

Vychovávateľky na realizáciu činností využívali najčastejšie zadávanie úloh, ppt prezentácíí, cez aScagendu – edupage, staršie deti posielali vychovávateľkám fotografie prác formou emailu, prikladali fotky, zvukové nahrávky na whatsApp. Deti dostávali zábavné inšpirácie aj formou webových stránok, ktorých linky im poslali vychovávateľky, alebo sú na našej stránke školy, niektoré aj s návodmi na registráciu a použitie.

Pracovnou náplňou vychovávateliek okrem práce s deťmi bola:

1. úprava, dopĺňanie, nové návrhy na plnenie plánov VVČ a Výchovného programu, ich prispôsobovanie na prácu detí doma
2. posielanie návrhov aktivít z jednotlivých TOV, hier, pohybových, oddychových činností, upravených pre domáce prostredie, zasielanie didaktických hier (doplňovačky, hádanky, spojovačky a i.﴿ na prehlbovanie učiva
3. komunikovanie s triednymi učiteľmi rôznymi formami /mail, telefón, videohovor
4. videokonferencie vychovávateľov ŠKD- dňa 30.3. MZ ŠKD - príprava materiálov na MZ (úprava plánov VVČ, TOV, dohoda na komunikácii s deťmi, rôznych nových formách, metódy, vypustenie nevhodných tém pre prácu doma...﴿
5. intenzívna vzájomná komunikácia medzi vychovávateľkami prostredníctvom mailov, telefonicky a odovzdávanie skúseností a nových informácií, riešenie problémov a komunikácia medzi vychovávateľmi ŠKD
6. samoštúdium nových metodických materiálov, vzdelávacích portálov, štúdium nových manuálov
7. príprava materiálov pre deti, hľadanie nových materiálov na internete, sťahovanie, upravovanie, spracovanie

Od 1.6. bolo znovu obnovené vyučovanie v školách. Do ŠKD sa od 1.6. prihlásilo 136 detí. Do konca júna počet detí stúpol na 141. Vytvorili sme 13 oddelení ŠKD podľa zaradenia detí počas vyučovania, aby skupiny detí neboli zmiešavané. Od 15.6. boli deti zlúčené do 8. oddelení. Činnosť v ŠKD bola zameraná hlavne na pobyt detí vonku a výchovno-vzdelávacie aktivity uskutočňované hravou formou. Organizácia ŠKD bola prispôsobená nariadeniu MŠ VV a Š a nariadeným hygienickým opatreniam.

# **2. Pedagogicko-organizačné zabezpečenie ŠKD v školskom roku 2020/2021**

V školskom roku 2020/2021 pracuje na ZŠ 9 oddelení ŠKD. Prevádzka je zabezpečená v čase od 6.00 hod. ráno, do 17.00 hod. popoludní.

|  |  |  |  |
| --- | --- | --- | --- |
| **Oddelenie** | **Vychovávateľ** | **Miestnosť** | **ŠKD pre triedy** |
| I. | Monika Sucháňová | 1. A | 1. A + 5.A |
| II. | Phdr. Patrícia Bartíková | 1. B | 1. B + 4.C |
| III. | Mgr. Ivana Remeňová | 1. C | 1.C + 2.C |
| IV. | Mária Raczká | 2. A | 2. A + 2.C |
| V. | Mgr. Alžbeta Szokeová | 2. B | 2. B + 2.C |
| VI. | Iveta Horková | Herňa ŠKD | 3. A + 3. C + 5.A |
| VII. | Mgr. Sylvia Michalová | 3. C | 3. B + 3. C |
| VIII. | Martina Grujbárová | 4. A | 4. A + 4.D |
| IX. | Mgr. Simona Borisová | 4. B | 4. B + 4.D + 4.C |

**Počet detí v ŠKD v šk. roku 2020/21:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Oddelenie** |  |  |  | |  | **Spolu** | | |
|  | I. roč. | II. roč. | | III. roč. | IV.roč. | | V. roč. |  |
| I. | 22 | 0 | | 0 | 0 | | 0 | 22 |
| II. | 17 | 0 | | 0 | 3 | | 0 | 20 |
| III. | 17 | 5 | | 0 | 0 | | 0 | 22 |
| IV. | 0 | 25 | | 0 | 0 | | 0 | 25 |
| V. | 0 | 25 | | 0 | 0 | | 0 | 25 |
| VI. | 0 | 0 | | 21 | 0 | | 9 | 30 |
| VII. | 0 | 0 | | 26 | 0 | | 0 | 26 |
| VIII. | 0 | 0 | | 0 | 25 | | 0 | 25 |
| IX. | 0 | 0 | | 0 | 27 | | 0 | 27 |
| **SPOLU** | **56** | **55** | | **47** | **55** | | **9** | **226** |

**Úväzky vychovávateliek:**

M. Raczká - 25 hod.- 100%

Mgr. I. Remeňová - 25 hod.- 100%

M. Sucháňová - 25 hod.- 100%

Mgr. P. Bartíková - 25 hod. – 100%

I. Horková - 21 hod. – 100%

Mgr. A. Szokeová – 25 hod. – 100%

M. Grujbárová – 25 hod. – 100%

Mgr. S. Michalová – 25 hod.- 100%

Mgr. S. Borisová – 20 hod.- 80%

**Oddelenia s nepravidelnou dochádzkou:**

|  |  |  |
| --- | --- | --- |
| **Oddelenie** | **Prevádzka** | **Miestnosť** |
| Ranný klub | 6.00- 7.40 hod | 1.A- 1. ročník 1.B.- 2. ročník Herňa ŠKD- 3.,4, ročník |
| Popoludňajší stretávací klub | 16.00- 17.00 hod. | Herňa ŠKD |

Oddelenia s nepravidelnou dochádzkou vedú vychovávateľky podľa rozpisu služieb.

**Režim dňa:**

1135 -1230- 1330 Sústredenie detí v jednotlivých oddeleniach podľa ukončenia

vyučovania, príprava na obed.

1135- 1345 Obed.

1345- 1500 Činnosti v oddeleniach podľa týždennej skladby činností.

1500- 1515 Olovrant

1515- 1600 Činnosti v oddeleniach podľa týždennej skladby činností.

# **3. Hlavné úlohy a ciele činnosti ŠKD pre školský rok 2020/2021**

**Zvyšovanie efektivity výchovno-vzdelávacieho procesu**

Odporúčané priority:

1. Zavádzať aktivizujúce metódy rozvíjajúce kľúčové kompetencie detí s dôrazom na stimuláciu činnostného učenia sa a rozvoj kritického myslenia (napr. konštruktivistické metódy).
2. Vytvárať priaznivú klímy školy a formovať priateľské a empatické vzájomné vzťahy medzi pedagogickými a odbornými zamestnancami a deťmi.
3. Rozvoj sociálnej a emocionálnej zrelosti (schopnosť nadväzovať kontakt a primerane komunikovať s vrstovníkmi i dospelými, ustálenosť citových prejavov a nálad, podradiť sa požiadavkám výučby a výchovy)
4. Aktívne pristupovať k uspokojovaniu a rozvíjaniu svojich potrieb, záujmov, individuálnych predpokladov, schopností v záujmovej činnosti, v aktivitách podľa vlastného výberu a voľby
5. Podieľať sa na skrášľovaní interiéru školy s cieľom spríjemniť jej celkový vzhľad
6. Vytvárať vhodné podmienky na sebarealizáciu a rozvoj osobnosti vo voľnom čase
7. Poskytovať rozličné možnosti zaujímavých ponúk na hodnotné využívanie voľného času v záujmovej a inej činnosti
8. Umožniť regeneráciu fyzických a psychických síl, formovať aktívny spôsob života
9. Predchádzať negatívnym spoločenským javom v prejavoch hrubosti, násilia, drogových a iných závislostí ( počítačové hry, mobilné telefóny, televízia, automaty a pod.)
10. Viesť k formovaniu pozitívneho vzťahu k prírode, životnému prostrediu, primeranými aktivitami podporovať formovanie postojov k ochrane životného prostredia, skrášľovať okolie školy
11. Eliminovať šikanovanie, monitorovať zmeny v správaní detí a v prípade podozrenia zo zneužívania detí bezodkladne vzniknutý problém riešiť
12. Dodržiavať princípy etickej výchovy a výchovy k manželstvu a rodičovstvu a oboznamovať deti s problematikou nebezpečenstva komerčného sexuálneho zneužívania detí a ochrany pred ním

**Východiskové dokumenty činnosti ŠKD:**

* Sprievodca školským rokom 2020/2021
* ŠVP ISCED 1
* Školský výchovný program
* Všeobecne záväzné právne normy a ďalšie predpisy MŠ SR, vnútorné smernice a pokyny vedenia školy

# **4. Realizácia hlavných úloh v jednotlivých oblastiach výchovy:**

Výchovno-vzdelávacia činnosť v školskom klube detí bude uskutočňovaná v súlade s princípmi a cieľmi podľa školského zákona a výchovného programu, ktorý je záväzným dokumentom pre činnosť ŠKD.

Obsah výchovno-vzdelávacej činnosti v školskom klube je konkretizovaný do týchto

okruhov:

**• odpočinková a rekreačná činnosť**

**• záujmová činnosť**

**• príprava na vyučovanie**

**Odpočinkové činnosti**: slúžia k zabezpečeniu potrebného kľudu po vyučovaní a obede. Môžu

to byť činnosti ako: - počúvanie CD, čítanie časopisov a  kníh, sledovanie rozprávok,

rozhovor s priateľom a pod., alebo súvisiacich s voľným pohybom – prechádzky do prírody,

mesta a pod.

**Rekreačné činnosti**: prispievajú k odstráneniu únavy z vyučovania a regenerujú telesnú

a psychickú výkonnosť detí. V prevažnej miere sa tieto činnosti viažu aj na zmenu

prostredia, mimo priestorov školy. Jedná sa hlavne o pobyt v prírode, športové, spontánne aj

organizované aktivity, rôzne druhy hier, pohybové, tanečné, hudobné aktivity a pod.

**Záujmové činnosti**: Sú najdôležitejšou súčasťou výchovy vo voľnom čase. Majú silný vplyv

na rozvoj osobnosti a aj správnu spoločenskú orientáciu. Podieľajú sa aj na vytváraní

životného štýlu človeka. Do plánov výchovno-vzdelávacej činnosti budú  vychovávateľky zaraďovať všetky výchovné oblasti a pravidelne ich striedať.

1. V spoločensko-vednej oblasti:
   * vštepovať deťom zásady disciplíny, kolektívnosti,
   * pestovať vzťah k vlasti, materinskému jazyku, k demokratickým

     a humanistickým tradíciám.

* + poznávať významné objekty v mieste bydliska, školy, mesta,
  + zaoberať sa otázkami demokracie, tolerancie, humanity v oblasti ľudských

      práv

* + dodržiavať tradície školy, výchovného zariadenia,

1. *Esteticko-výchovnej oblasti*:
   * učiť deti kultivovanému vyjadrovaniu, spôsobu správania a vystupovania,
   * utvárať a formovať estetické vzťahy detí k prírode, spoločnosti a k jej

     materiálnym a kultúrnym hodnotám. Sú zamerané na rozvíjanie výtvarného,

     hudobného, literárneho, dramatického a hudobno-pohybového prejavu, na

     kultúru správania, výchovu vkusu s rozvoj tvorivosti,

* + učiť vnímať krásu v umení, literatúre, hudbe i v každodennom živote,
  + rozvíjať u detí prirodzený talent a prezentovať ho na verejnosti,
  + využívať výtvarné techniky k stvárneniu svojich predstáv, pocitov, fantázie,

      tvorivosti,

1. Pracovno-technickej oblasti:
   * zdokonaľovať manuálne zručnosti, obohacovať vedomosti o technické

           poznatky, pracovať s rôznymi materiálmi,

* + rozvíjať základné sebaobslužné a hygienické návyky
  + získavať základné zručnosti pre praktický život
  + pochopiť význam osobnej zodpovednosti za vykonanú prácu

1. Prírodovedno – environmentálnej oblasti:
   * prehlbovať vedomosti o dianí v prírode, pestovať vzťah k jej ochrane,
   * rozvíjať záujem o pestovateľstvo a chovateľstvo.
   * uvedomovať si základné princípy zdravého životného štýlu
   * pracovať s odbornou a populárno-náučnou prírodovednou literatúrou
2. Telovýchovnej, zdravotnej a športovej oblasti:
   * Osvojiť si rôzne druhy hier – ich pravidlá,- rozvíjať pohybové schopností a zručností – (rýchlosť, koordinačné schopnosti, rozvoj sily, vytrvalosť, chytanie a prihrávanie lopty, streľba na kôš, prekonávanie prekážok...),
   * rozvíjať zmysel pre fair play,
   * efektívne využívať čas na pobyt vonku
3. Vo vzdelávacej oblasti:
   * utvrdzovať učivo zábavnou a hravou formou pomocou didaktických hier

      a správnej motivácie

* + využívať didaktickú techniku, kvízy, súťaže, encyklopédie a náučnú literatúru,
  + deťom venovať individuálnu starostlivosť, spolupracovať s triednymi učiteľmi

      a rodičmi,

* + dodržiavať správny pomer učenia, hry a relaxovania,
  + viesť žiakov k pravidelnému plneniu školských povinností,
  + dbať na poriadok v školských laviciach
  + učiť deti šetrnému zaobchádzaniu s pomôckami
  + navykať na samostatnú prácu, vedieť sa sústrediť, správne sedieť,

Počet oblastí výchovy v jednotlivých oddeleniach:

|  |  |  |  |  |  |  |
| --- | --- | --- | --- | --- | --- | --- |
| Oddelenie | EVOV | SVOV | PEOV | PTOV | TVOV | VVOV |
| I. odd. | 38 | 37 | 37 | 38 | 39 | 189 |
| II. odd. | 37 | 38 | 37 | 38 | 39 | 189 |
| III. odd. | 38 | 37 | 39 | 38 | 37 | 189 |
| IV. odd. | 37 | 38 | 37 | 38 | 39 | 189 |
| V. odd. | 38 | 37 | 37 | 38 | 39 | 189 |
| VI. odd. | 37 | 38 | 37 | 39 | 38 | 189 |
| VII. odd. | 37 | 38 | 37 | 38 | 39 | 189 |
| VIII. odd. | 38 | 37 | 37 | 38 | 39 | 189 |
| IX. odd. | 38 | 37 | 37 | 39 | 38 | 189 |

Jednotlivé tematické oblasti výchovy, ktoré sú bližšie špecifikované vo výchovných plánoch tvoria základ pre výchovnú prácu. Jednou z hlavných úloh je zabezpečovanie zmysluplnej činnosti pre deti, ich záujmov a potrieb, rozvíjanie kompetencií. V činnosti dominuje individuálny prístup, podpora aktivity, otvorená komunikácia a kreativita. Podporujeme neformálne vzťahy, spontánnosť, vytvárame atmosféru dôvery a priateľstva.

**5. Úlohy MZ ŠKD vyplývajúce z POP na šk. rok 2020/2021** •Čitateľská gramotnosť: Formovať kladný vzťah ku knihe a literatúre formou dramatizácie v rámci popoludňajších aktivít. Rozvíjať aktívne počúvanie s porozumením (čítaním rozprávok, príbehov a pod.). Čitateľský maratón, popoludnia s rozprávkami a pod. Pravidelne navštevovať knižnicu a osvojiť si návyky v čítaní.

•Finančná gramotnosť – Abeceda peňazí – hravou formou deťom priblížiť peniaze a ich význam a použitie. •Ľudské práva: Dôsledne uplatňovať zákaz všetkých foriem diskriminácie a segregácie. Vytvárať priaznivé multikultúrne prostredie v oddeleniach ŠKD. Napomôcť deťom porozumieť iným kultúram. Vychovávať v duchu humanizmu v oblasti ľudských práv a práv dieťaťa. •Rozvíjať environmentálnu výchovu ako súčasť rozvoja osobnosti detí zameranú hlavne na vedenie k uvedomelej spotrebe zdrojov, povedomia v oblasti separácie odpadov a vytváranie správnych postojov a správania detí k životnému prostrediu. Zdravé potraviny, čistú vodu, separáciu odpadov a prevenciu znečisťovania životného prostredia. •Zdravý životný štýl: Venovať pozornosť výchove k zdraviu a zdravému životnému štýlu. Realizovať pohybové aktivity a športové činnosti/futbal, vybíjaná, bedminton a pod/. Zapojíme sa do Európskeho týždňa športu. Podporovať pohybové aktivity v prírode, motivovať deti k aktívnemu tráveniu voľného času, realizáciou rôznych športových činností, čo vedie k prevencii obezity u detí a zdravému životnému štýlu. Venovať zvýšenú pozornosť prevencii užívania alkoholu a tabaku. Informovať o škodlivosti a vedľajších účinkoch. •Digitálne technológie: Venovať zvýšenú pozornosť ochrane detí pri používaní internetu. Využívať webové sídla /www.ovce.sk apod./ na rozširovanie povedomia o bezpečnom používaní internetu. • Predchádzať všetkým formám diskriminácie, segregácie, xenofóbie, antisemitizmu, intolerancie, rasizmu. Realizovať osvetovú činnosť zameranú na zvýšenie informovanosti detí o migrantoch. •Podporovať možnosť detí zo SZP pravidelne navštevovať ŠKD s cieľom podporovať ich adaptáciu na školu a rozvíjať cieľavedomú a systematickú prípravu na vyučovanie.

**6. Celoklubové aktivity v ŠKD September: -** zápis detí do oddelení, skompletizovať oddelenia ŠKD - oboznámenie detí s organizáciou a režimom dňa v ŠKD, vnútorným poriadkom, bezpečnosťou pri hrách, športoch a presunoch detí v rámci pobytu v ŠKD - zoznámenie s prostredím ŠKD, začlenenie nových detí do kolektívu - poznať bezpečnú cestu do školy a späť **Október: -** svetový deň duševného zdravia–počúvanie relaxačnej hudby, relax. cvičenia - svetový deň zdravej výživy –Deň jablka – vlastné aktivity v oddelení - “Halloweenské všeličo“ ° tekvice a strašidielka z farebného papiera° nakresli si svoje strašidlo - Šarkaniáda **November: -** Svetový deň boja proti fajčeniu –rozhovor, výtvarné spracovanie - Životné prostredie a jeho ochrana - Zdravý jedálniček **December: -** predvianočné aktivity podľa výberu každej vychovávateľky - ľudové tradície –advent, Lucia, koledovanie - vianočná výzdoba tried - posedenie pri vianočnom punči

**Január: -** snehové stavby –podľa počasia, v prípade priaznivého počasia súťaž vstavaní snehuliakov - “Sprav si svoju búdku“ -dokrmovanie vtáctva, ktoré zimuje u nás - uvar si svoj bylinkový čaj –význam liečivých bylín, využitie - príprava darčekov pre budúcich prvákov **Február:**

-Kultúry národov- ľudské práva **-** výroba masiek - Valentínky –výroba pozdravov **Marec: -** návšteva školskej, krajskej knižnice

- popoludnia s rozprávkami - Záložka do knihy - Je internet kamarát? **Apríl: -** Deň Zeme - Ekomodel –použitie odpadového materiálu -súťaž medzi oddeleniami - veľkonočná výzdoba, veľkonočné pozdravy **Máj: -** “Veľmi ľúbim svoju mamu“ –výtvarné, literárne spracovanie, darčeky –-individuálne v každom oddelení **Jún: -** MDD –zábavné popoludnie - kreslenie na chodník –zážitky z MDD

Termín: priebežne

Zodpovedné všetky vychovávateľky

**Športové aktivity a súťaže**

|  |  |  |
| --- | --- | --- |
| **Termín** | **Podujatie** | **Zodpovednosť** |
| **Október** | Sranda hry | Raczká, Borisová |
| **Január** | Rozprávkový kvíz | Bartíková, Remeňová |
| **Apríl** | Futbalový turnaj | Grujbárová, Michalová |
| **Máj** | Talentmánia | Sucháňová, Horková |
| **Jún** | MDD | Szokeová |

Počas roka sa môžu aktivity meniť a dopĺňať.

# **7. Dokumentácia v ŠKD**

Dokumentáciu v školskom roku 2020/2021 tvoria podľa Vyhlášky MŠ SR č. 306/2009 tieto dokumenty:

a) výchovné plány, výchovné osnovy a výchovné štandardy, ktoré sú súčasťou výchovného programu klubu b) triedna kniha

1. osobný spis dieťaťa
2. školský poriadok školského klubu detí
3. plán práce

**Ďalšiu dokumentáciu klubu tvoria:**

1. rozvrh týždennej činnosti
2. prehľad o rozsahu výchovnej činnosti a kvalifikačných predpokladoch pedagogických zamestnancov
3. zápisnice z rokovania metodického združenia
4. ročný plán kontrolnej činnosti vedúceho pedagogického zamestnanca
5. správy z kontrolnej činnosti Štátnej školskej inšpekcie
6. evidencia školských úrazov
7. registratúrny plán a registratúrny poriadok
8. vyjadrenie zariadenia výchovnej prevencie a poradenstva pre žiakov so špeciálnymi výchovno-vzdelávacími potrebami
9. rozhodnutia riaditeľa

Dokumentácia podľa písmena b,d, e, až h, je súčasťou ďalšej dokumentácie školy.

# **8. Spolupráca ŠKD**

**1. Spolupráca s učiteľmi 1. - 4. roč.**

- spolupracovať pri organizovaní spoločných akcií a podujatí

- pri individuálnom prístupe k slabším žiakom

- spoluúčasť na príprave kultúrnych programov a vystúpení

- pri výzdobe priestorov školy a tried

  T: v priebehu školského roka

**2. Spolupráca s rodičmi**

**-** oboznámiť rodičov so školským poriadkom

- výchovno-vzdelávaciu činnosť propagovať rodičom prostredníctvom vystúpení,

výzdobou priestorov školy a ŠKD, osobným rozhovorom

- spolupracovať s rodičmi pri riešení výchovných problémov

- informovať rodičov o správaní a aktivite detí

- spolupracovať s rodičmi pri riešení výchovných problémov

  T: v priebehu školského roka

**3. Zvyšovanie odbornej pripravenosti**

- štúdiom odbornej literatúry a časopisov zvyšovať odborné znalosti

- dopĺňaním metodického materiálu zvyšovať kvalitu výchovno-vzdelávacieho

  procesu

- uplatňovať nové prístupy v práci

**4. Spolupráca s MZ**

- spoluprácou s inými vychovávateľkami získavať a rozširovať odborné vedomosti,

  poznatky  a znalosti, uplatňovať ich pri práci so žiakmi

- vymieňať si výchovno-vzdelávacie skúsenosti

- dopĺňať si metodický materiál

**5. Zlepšovanie materiálneho vybavenia ŠKD**

- zabezpečovať opravu a nákup didaktických pomôcok a hračiek

- hľadať možnosti sponzorovania zariadenia a vybavenia u rodičov a organizácií

# **9. Plán zasadnutí MZ ŠKD:**

Zloženie MZ ŠKD:

Predseda: Iveta Horková

Členovia MZ: M. Raczká

Mgr. I. Remeňová

M. Sucháňová

Phdr. P. Bartíková

Mgr. A. Szokeová

M. Grujbárová

Mgr. S. Michalová

Mgr. S. Borisová

**1. zasadnutie**

Program:

1. Otvorenie

2. Vyhodnotenie činnosti za I. štvrťrok 2020/2021

3. Rôzne

4. Záver

**2. zasadnutie** Program:

1. Otvorenie

2. Informácie a skúsenosti s adaptáciou detí I. ročníka

3. Analýza a vyhodnotenie činnosti za I. polrok šk. roka 2020/21

1. Rôzne

5. Záver

**3. zasadnutie**  Program:

1. Otvorenie
2. Práca s deťmi so špeciálnymi výchovno- vzdelávacími potrebami
3. Analýza a vyhodnotenie činnosti za III. štvťrok šk. roka 2020/21
4. Rôzne
5. Záver

**4. zasadnutie**  Program:

1. Otvorenie
2. Analýza a vyhodnotenie činnosti za II. polrok šk. roka 2020/21
3. Východiská pre výchovno-vzdelávaciu činnosť v ŠKD na nasledujúci školský rok
4. Ukončenie triednej agendy
5. Rôzne
6. Záver

Plán práce ŠKD bol prerokovaný a schválený na zasadnutí MZ ŠKD dňa 24.8.2020 s účinnosťou od 2.9.2020.

V Nitre 27.8.2020 Vypracovala: Iveta Horková